
Kuuse tn 30 maaüksusest ½ mõttelise osa
munitsipaalomandisse taotlemine
ja sihtotstarbe määramine 
1. Asjaolud ja menetluse käik 

Narva Linnavalitsuse Linnavara ja Majandusamet esitas 07.09.2011.a avalduse Narva linnas Kuuse tn 30 ehitiste aluse ja nende teenindamiseks vajaliku maa munitsipaliseerimise kohta, millest ½ mõttelist osa kuulub linnale. Teine ½ mõttelist osa ehitistest, kuulub Svetlana Pilipenko’le, kes esitas taotluse maa ostueesõigusega erastamise kohta.
Narva Linnavalitsuse Arhitektuuri ja Linnaplaneerimise Amet koostas Kuuse tn 30 krundipiiride ettepaneku, mis kooskõlastati 24.10.2011.a Ida-Viru Maavanema poolt. Antud piiride ettepaneku alusel on koostatud munitsipaalomandisse taotletava maaüksuse asendiplaan (lisa1).

Linna üldplaneeringu kohaselt on maaüksuse sihtotstarve elamumaa.

Lähtudes ülaltoodust, tuleb Maareformi seaduse §28 lõike 1 punkti 1 alusel taotleda ½ mõttelist osa Kuuse tn 30 maaüksusest, linna omandisse ja määrata vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §4 punktile 3 nimetatud maaüksusele maa sihtotstarve.

2.Õiguslikud alused
2.1 Kohaliku omavalitsuse korralduse seaduse §22 lõike 1 punkti 37  kohaselt kuuluvad volikogu 
      ainupädevusse muud seadusega antud küsimused.

2.2 Maareformi seaduse §25 lõige 1 sätestab, et munitsipaalomandisse antakse tasuta Maareformi  seaduseparagrahvis 28 nimetatud maa. 

2.3 Maareformi seaduse §28 lõike 1 punkti 1 kohaselt antakse linna omandisse munitsipaalomandisse jäävate  hoonete ja rajatiste alune ning neid teenindav maa.

2.4 Vabariigi Valitsuse 02.06.2006.a määruse nr 133 „Maa munitsipaalomandisse andmise kord“ 

      §6 lõige 1 kohaselt taotletakse maa munitsipaalomandisse volikogu vastava otsuse alusel.

2.5 Juhindudes Maakatastriseaduse §18 lõikest 6, Vabariigi Valitsuse 23.10.2008   määrusest  
      nr 155 „Katastriüksuse sihtotstarvete liigid ja nende määramise kord” ning Narva Linnavolikogu 28.11.2001.a määrusega nr 92/49 kehtestatud linna üldplaneeringust.

3. Otsus
3.1 Taotleda Narva linna munitsipaalomandisse üleandmist 1/2 mõttelist osa Kuuse tn 30 maaüksusest (lisa1) üldpindalaga 690 m2.

3.2 Määrata Kuuse tn 30 maaüksusele katastriüksuse sihtotstarbeks elamumaa (001; E).
4.Rakendussätted
4.1 Linnavalitsusel esitada maavanemale punktis 3.1  nimetatud  maa munitsipaliseerimiseks taotlus koos   kõigi vajalike lisamaterjalidega.       

4.2 Maavanema jaatava vastuse korral moodustada Linnavalitsusel punktis 3.1 nimetatud katastriüksus ja kinnitada piirid ning esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi Kohtumajas 30 päeva jooksul alates  jõustumisest.

